સ્ટોરીમાં તો જેમ્સ બોન્ડની સામે એક જ મુખ્ય વિલન છે, અદાકાર ક્રિસ્ટોફર વૉલ્ટ્ઝ. પરંતુ સ્પેક્ટર ફિલ્મને આપણી અપેક્ષાઓની સામે ઊણી ઉતારનારા એકથી વધુ વિલન છે. તેમાં પહેલો વિલન છે તેની તોસ્તાન લંબાઈ. લગભગ અઢી કલાકની આ ફિલ્મની આટલી બધી લંબાઈ રાખવાની જરૂર જ નહોતી. તેનું કારણ એ છે કે આટલી લાંબી ફિલ્મને સપોર્ટ કરી શકે એટલા ટ્વિસ્ટ અને ટર્ન્સ છે જ નહીં વાર્તામાં. પરિણામે ફિલ્મ હોય એના કરતાં પણ લાંબી લાગે છે.